पाएं अपने शहर की ताज़ा ख़बरें और फ्री ई-पेपरडाउनलोड करें
पद्मश्री अवार्ड से सम्मानित वैज्ञानिक डॉ. मानस बिहारी वर्मा के निधन पर मिथिलाक्षर साक्षरता अभियान की ओर से गुरुवार को शोक सभा का आयोजन किया गया। अभियान के संस्थापक पंडित अजय नाथ झा शास्त्री ने डॉ. वर्मा के निधन पर शोक जताते हुए कहा कि वे मैथिली एवं धरोहर लिपि मिथिलाक्षर के विकास के महान चिंतक थे। रक्षा अनुसंधान एवं विकास संगठन से सेवानिवृत्ति के बाद मिथिला क्षेत्र में सामाजिक कार्य की शुरुआत कर उन्होंने न सिर्फ एक नई परंपरा की नींव डाली, बल्कि इस कृत्य से उन्होंने मातृभूमि के प्रति अपने प्रेम को भी सहज उजागर किया। इसके साथ ही दरभंगा में महिला इंजीनियरिंग कॉलेज खुलवाने में उनकी अहम भूमिका सदैव अविस्मरणीय बनी रहेगी। उनके निधन पर ललित ठाकुर, कृष्ण कांत झा, उग्रनाथ झा, धर्मेंद्र कुमार झा, जगत रंजन झा, राघव मिश्र, अनिल मिश्र, संजीव झा आदि ने शोक व्यक्त किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn